**národná rada slovenskej republiky**

VIII. volebné obdobie

Číslo: CRD-288/2023

**1433a**

**Informácia**

**Výboru Národnej rady Slovenskej republiky pre ľudské práva a národnostné menšiny o výsledku prerokovania návrhu poslanca Národnej rady Slovenskej republiky Petra KMECA na prijatie uznesenia Národnej rady Slovenskej republiky k usmrteniu slovenského občana Jozefa Chovanca po zásahu belgických bezpečnostných zložiek na letisku v Charleroi vo februári 2018 (tlač 1433)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky informáciu gestorského výboru o výsledku prerokovania návrhuposlanca Národnej rady Slovenskej republiky Petra KMECA na prijatie uznesenia Národnej rady Slovenskej republiky k usmrteniu slovenského občana Jozefa Chovanca po zásahu belgických bezpečnostných zložiek na letisku v Charleroi vo februári 2018 (tlač 1433).

Predseda Národnej rady Slovenskej republiky svojím rozhodnutím č. 1496 z 31. januára 2023 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny, s tým, že ako gestorský výbor podá Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky.

Gestorský výbor o návrhu rokoval 8. februára 2023 a v daný deň prijal k nemu uznesenie č. 130, v ktorom odporúčal Národnej rade Slovenskej republiky **schváliť** uznesenie Národnej rady Slovenskej republiky k usmrteniu slovenského občana Jozefa Chovanca po zásahu belgických bezpečnostných zložiek na letisku v Charleroi vo februári 2018.Svojím uznesením zároveň poveril podpredsedu výboru Petra Polláka vystúpiť na schôdzi národnej rady, podať informáciu o rokovaní vo výbore a predložiť návrh uznesenia Národnej rady Slovenskej republiky.

Peter Pollák v. r.

podpredseda Výboru NR SR pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-288/2023

návrh

uznesenie

národnej rady slovenskej republiky

z .... februára 2023

k návrhu poslanca Národnej rady Slovenskej republiky Petra KMECA na prijatie uznesenia Národnej rady Slovenskej republiky k usmrteniu slovenského občana Jozefa Chovanca po zásahu belgických bezpečnostných zložiek na letisku v Charleroi vo februári 2018 (tlač 1433)

Národná rada Slovenskej republiky

**schvaľuje**

uznesenie Národnej rady Slovenskej republiky k usmrteniu slovenského občana Jozefa Chovanca po zásahu belgických bezpečnostných zložiek na letisku v Charleroi vo februári 2018 (tlač 1433).